দ্য নিউ ইংল্যান্ড প্রাইমার

**দ্য নিউ ইংল্যান্ড প্রাইমার** ছিল আমেরিকার উপনিবেশগুলির জন্য তৈরি প্রথম ভিত্তিমূলক পাঠ্য পুস্তক। এটি সতেরশো শতকের ঔপনিবেশিক মার্কিন যুক্তরাষ্ট্রে প্রকাশিত সবচেয়ে সফল শিক্ষামূলক পাঠ্যবই হয়ে ওঠে এবং ১৭৯০-এর দশকের আগে এটি বেশিরভাগ স্কুলে শিক্ষারম্ভের ভিত্তি হয়ে ওঠে।

সপ্তদশশতকে, ব্যবহৃত স্কুল বইগুলি ছিল  ইংল্যান্ড থেকে আনা বাইবেল। ১৬৮৬ সালে, জেমস দ্বিতীয়ের সময়কালে ক্যাথলিক আধিপত্য থেকে বাঁচতে প্রিন্টার বেঞ্জামিন হ্যারিস বস্টনে চলে যান। হ্যারিস ছিলেন প্রাইমারের প্রথম প্রকাশক, যিনি ১৬৮৭ থেকে ১৬৯০ সালের মধ্যে কাজ করেছিলেন। তার সংস্করণটি মূলত "দ্য প্রোটেস্ট্যান্ট টিউটরের" উপর ভিত্তি করে তৈরি হয়েছিল, যা তিনি পূর্বে ইংল্যান্ডে প্রকাশ করেছিলেন। প্রাইমারের পরবর্তী সংস্করণগুলি সময়ের সাথে সাথে কিছুটা পরিবর্তিত হয়েছিল। ৯০ পৃষ্ঠার এই বইটিতে ধর্মীয় নীতিমালা, কাঠের খোদাই, বর্ণ লিখন, সংক্ষিপ্ত রূপ, উত্তর এবং নৈতিক শিক্ষা ছিল। এটি উনবিংশ শতক পর্যন্ত মুদ্রিত হয়েছিল এবং বিংশ শতক পর্যন্ত এটি ব্যবহৃত হত। ঔপনিবেশিক স্কুলগুলিতে ব্যাপক জনপ্রিয়তা থাকলেও, ১৭৯০ সালের পর
নোয়া ওয়েবস্টারের ব্লু ব্যাক স্পেলার দ্বারা এর প্রতিস্থাপন ঘটে।

প্রাইমারের ধর্মতত্ত্ব ছিল সংস্কারকৃত খ্রিস্টধর্মের একটি সরলীকৃত সংস্করণ, যার মূল উদ্দেশ্য ছিল শিক্ষার্থীদের ঈশ্বর এবং পিতামাতার কর্তৃত্বের কাছে আত্মসমর্পণ করতে অনুপ্রাণিত করা। পিউরিটানদের উদ্দিষ্ট শ্রোতারা শৈশবসুলভ ভ্রষ্টতার বিষয়টি নিয়ে চিন্তিত ছিলেন এবং এর সমাধান খুঁজছিলেন।

## ইতিহাস

দ্য নিউ ইংল্যান্ড প্রাইমার প্রিন্টার বেঞ্জামিন হ্যারিস কর্তৃক প্রথম প্রকাশিত হয়েছিল ১৬৮৭ থেকে ১৬৯০ সালের মধ্যেI তিনি ১৬৮৬ সালে জেমস II-এর অধীনে ক্যাথলিক আধিপত্য থেকে বাঁচতে বোস্টনে এসেছিলেন। এটি মূলত ইংল্যান্ডে প্রকাশিত দ্য প্রোটেস্ট্যান্ট টিউটরের উপর ভিত্তি করে তৈরি হয়েছিল এবং এটি আমেরিকান উপনিবেশগুলির জন্য তৈরী করা প্রথম পাঠ্য বই ছিল। 

নিউ ইংল্যান্ড প্রাইমারের বিষয়বস্তু সময়ের সাথে সাথে কিছুটা পরিবর্তিত হলেও প্রাথমিক পাঠ শিক্ষার জন্য মানসম্মত বিষয়বস্তু এতে ছিল। এর মধ্যে ছিল বর্ণমালা, স্বরবর্ণ, ব্যঞ্জনবর্ণ, দুই অক্ষর এবং দুই অক্ষর থেকে ছয় অক্ষরের সিলেবল। ৯০ পৃষ্ঠার এই বইতে ছিল ধর্মীয় নীতিমালা, কাঠের খোদাই, বর্ণমালা, সংক্ষিপ্ত রূপ, উত্তর এবং নৈতিক শিক্ষা। এটি ঊনবিংশ শতক পর্যন্ত মুদ্রিত হয়েছিল এবং বিংশ শতক পর্যন্ত এটি ব্যবহৃত হয়েছিল। আঠারোশো শতকে এর ২০ লক্ষ কপি বিক্রি হয়েছিল বলে জানা গেছে। ১৭২৭ সালের আগের কোনও সংস্করণ বর্তমানে আছে বলে জানা যায়নি; পূর্ববর্তী সংস্করণগুলির ব্যাপারে কেবল প্রকাশক এবং বই বিক্রেতাদের বিজ্ঞাপন থেকে জানা যায়।

## ধর্মতত্ত্ব

এর অনেকগুলি নির্বাচিত অংশ
কিং জেমস বাইবেল থেকে নেওয়া হয়েছিল এবং অন্যান্যগুলি ছিল মৌলিক। এটি সেই সময়ের পিউরিটান মনোভাব এবং বিশ্বদর্শনকে মূর্ত করে তুলেছিল। আলোচিত বিষয়গুলির মধ্যে ছিল পিতামাতার প্রতি শ্রদ্ধা, পাপ এবং পরিত্রাণ। কিছু সংস্করণে ওয়েস্টমিনস্টার সংক্ষিপ্ত ক্যাটেকিজম ছিল; অন্যগুলিতে জন কটনের সংক্ষিপ্ত ক্যাটেকিজম ছিল, যা স্পিরিচুয়াল মিল্ক ফর বোস্টন বেবস নামে পরিচিত ছিল; এবং কিছু সংস্করণে উভয়ই ছিল। 

ডেভিড এইচ. ওয়াটার্স যুক্তি দেন যে প্রাইমারটি মুখস্থ করার জন্য তৈরী করা হয়েছিল, পিউরিটানদের অনিয়ন্ত্রিত বক্তৃতা এবং শৈশবের ভ্রষ্টতার ব্যাপারে তাদের বিশ্বাসের কারণে এমন করা হয়েছিল। প্রাইমার ক্যালভিনিস্ট ধর্মতত্ত্বকে সরলীকরণ করে জীবনে ঈশ্বর এবং নিজের পিতামাতার কর্তৃত্বের সাথে সামঞ্জস্য রেখে "আত্মার" সংজ্ঞা বুঝতে পিউরিটান শিশুদের সক্ষম করেছিল। এমোরি এলিয়ট যুক্তি দেন যে প্রাইমারটি সেই রূপান্তরের অংশ ছিল যা পিউরিটানদের একজন রাগান্বিত এবং ক্রোধী ঈশ্বর পিতা থেকে দূরে সরিয়ে কোমল এবং প্রেমময় যীশু খ্রিস্টের আলিঙ্গনে নিয়ে এসেছিল।

## প্রাইমারের বিষয়বস্তু

সবচেয়ে বিখ্যাত উদাহরণের দুটি পদ নিম্নরূপ
 
:*এখন আমি  শুয়ে ঘুমাতে যাচ্ছি প্রভু,* 
:*আমি তোমার কাছে প্রার্থনা করি, আমার আত্মাকে রক্ষা করো;* 
:*যদি আমি জেগে ওঠার আগে মারা যাই,* 
:*প্রভু, আমি তোমার কাছে প্রার্থনা করি, আত্মাকে গ্রহণ করো।* 

—১৭৮৪ সংস্করণ 

:*[[আদমের পতন|আদমের পতনে]],* 

:*আমরা সকলেই পাপ করেছি।*

ওয়াশিংটন আরভিং - এর দ্য লেজেন্ড অফ স্লিপি হলোতে L-এর লেখাটির প্রতি ইঙ্গিত করা হয়েছে: . . . "সিংহের মতো সাহসী, যিনি খুবই উদারভাবে মেষশাবকটিকে ধরেছিল" ...

## সংস্করণ এবং পুনর্মুদ্রণ

দ্য নিউ ইংল্যান্ড প্রাইমারের অনেকবার পুনর্মুদ্রণ হয়েছে। 

*
*  (মনে রাখবেন এটি ১৭৭৭ সংস্করণ)
*  (মূলত প্রার্থনার বই, যা শিশুদের পড়তে বা বানান শেখার জন্য ব্যবহৃত হয়; অর্থাৎ একটি প্রাথমিক পাঠ্যপুস্তক)

## আরও দেখুন
 
*প্রাথমিক আমেরিকান প্রকাশক এবং মুদ্রক 
*বর্ণমালার বই 
*প্রাথমিক শিক্ষার্থী
*হর্নবুক

## বহিঃসংযোগ
* নিউ-ইংল্যান্ড প্রাইমারটি বর্ধিত করা হয়েছে। ইংরেজির প্রকৃত পাঠ আরও সহজে অর্জন করার জন্য। এর সাথে যোগ করা হয়েছে, অ্যাসেম্বলির ক্যাটেসিজম  ইয়েল বিশ্ববিদ্যালয়ের গ্রন্থাগারের বেইনকে রেয়ার বুক অ্যান্ড ম্যানুস্ক্রিপ্ট গ্রন্থাগারে আংশিকভাবে ডিজিটাল করা।
* ১৭৭৭ সংস্করণ অনলাইন at sacred-texts.com
* ১৮৪৩ সংস্করণ অনলাইন at johansens.us
* ১৮৪৩ সংস্করণের ছবি (সংরক্ষণাগারভুক্ত)

## তথ্যসূত্র

বিষয়শ্রেণী:১৬৮৭ সালের নন-ফিকশন বই
বিষয়শ্রেণী:ম্যাসাচুসেটস বে কলোনিতে ১৬৮৭ সাল
বিষয়শ্রেণী:১৭শ শতাব্দীর শিশু সাহিত্য
বিষয়শ্রেণী:১৭শ শতাব্দীতে বোস্টন
বিষয়শ্রেণী:খ্রিস্টধর্ম বিষয়ক বই
বিষয়শ্রেণী:নিউ ইংল্যান্ডের পিউরিটানবাদ
বিষয়শ্রেণী:বর্ণমালা বিষয়ক বই
বিষয়শ্রেণী:মার্কিন শিশুদের বই
বিষয়শ্রেণী:ভাষা শিক্ষার পাঠ্যবই
বিষয়শ্রেণী:১৮শ শতাব্দীর মার্কিন সাহিত্য
বিষয়শ্রেণী:প্রাথমিক পাঠ্যপুস্তক
বিষয়শ্রেণী:পড়া শেখা
বিষয়শ্রেণী:পঠন (প্রক্রিয়া)
বিষয়শ্রেণী:চিত্রাঙ্কিত বই
বিষয়শ্রেণী:মার্কিন শিশুতোষ বই
বিষয়শ্রেণী:খ্রিস্টধর্ম সম্পর্কে বই
বিষয়শ্রেণী:পঠন শিখন